I dag fins en del av veien godt bevart gjennom øvre delen av Ekebergskrenten i Oslo. Den går nordenunder Lille Ekeberg gård, og derfra gikk veien videre via Ryen til Høyenhall og opp Skøyenbakken på Østensjø. Den skal visstnok ha løpt her siden jernalderen, trolig fra steinalderen. Det er rester av et diabasbrudd i tilknytning til veien like ved Lille Ekeberg barnehage (våningshuset på Lille Ekeberg gård). I middelalderen var den kongeveien sørover. På 1600-tallet tok Ekebergveien over som kongevei over Ekebergplatået.